**Уведомление за стартиране на производство по издаване на общ административен акт (Заповед) на министъра на земеделието и храните за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от Закона за рибарството и аквакултурите или в зони от тях през периода 2025-2027 г.**

На основание чл. 66 и следващите от Административнопроцесуалния кодекс Ви уведомявам за стартиране на производство по издаване на общ административен акт (заповед) на министъра на земеделието и храните за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от Закона за рибарството и аквакултурите или в зони от тях през периода 2025-2027 г.

С цел опазване на популациите от риба и други водни организми, министърът на земеделието и храните, съгласувано с министъра на околната среда и водите, издава заповеди, с които се определят временни забрани за стопански и любителски риболов във водоеми или зони от тях, на територията на страната. По предложение на Изпълнителната агенция по рибарство и аквакултури, съвместно с Регионалните инспекции по околна среда и води и Регионалните дирекции по горите, се определят реки и/или зони от тях, морски акватории и други водни обекти, в които временно се забранява улова на риба и други водни организми.

Уведомявам Ви, че може да участвате в производството като всички писмени предложения и възражения по проекта на административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 и на следния електронен адрес: [office@iara.government.bg](mailto:ISimeonov@mzh.government.bg).



**Р Е П У Б Л И К А Б Ъ Л Г А Р И Я**

И з п ъ л н и т е л н а а г е н ц и я п о р и б а р с т в о и а к в а к у л т у р и

**ОДОБРЯВАМ:**

**Д-Р ГЕОРГИ ТАХОВ**

**МИНИСТЪР**

**ДО**

**МИНИСТЪРА НА ЗЕМЕДЕЛИЕТО И ХРАНИТЕ**

**Д-Р ГЕОРГИ ТАХОВ**

**ЧРЕЗ:**

**ДОЦ. Д-Р ДЕЯН СТРАТЕВ**

**ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ**

**ДОКЛАД**

oт

д-р Николай Георгиев – изпълнителен директор на Изпълнителна агенция по рибарство и аквакултури (ИАРА)

**Относно**: Проект на заповед на министъра на земеделието и храните за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от Закона за рибарството и аквакултурите (ЗРА) или в зони от тях през периода 2025-2027 г. за опазване на популациите от риба и други водни организми

**УВАЖАЕМИ ГОСПОДИН МИНИСТЪР,**

Съгласно чл. 30, ал. 3, т. 1 от ЗРА, министърът на земеделието и храните, съгласувано с министъра на околната среда и водите, определя временни забрани за стопански и любителски риболов във водни обекти по чл. 3, ал. 1, т. 1 и 2 от ЗРА или отделни зони от тях за опазване популациите от риба и други водни организми.

Със Заповед № РД 09-89/03.02.2022 г. на министъра на земеделието, изменена и допълнена със Заповед № РД 09-371/02.04.2024 г. на министъра на земеделието и храните, бе въведена забрана за извършването на риболов през 2022, 2023 и 2024 г. в рибностопански обекти по чл. 3, ал. 1, т. 1 и 2 от ЗРА.

Поради изтичане срока на действие на цитираната заповед и установена необходимост от опазване на популациите от риба и други водни организми във водни обекти или зони от тях, ИАРА предприе действия по подготовка на проект на общ административен акт – заповед за периода 2025-2027 г. Получени са предложения от началниците на отдели „Рибарство и контрол“ към ИАРА за въвеждане на забрани и ограничения за риболов в различни водни обекти на територията на страната, които са включени в проекта на заповед. Предложенията са съгласувани с Регионалните инспекции по околната среда и водите и Регионалните структури на Изпълнителна агенция по горите.

**УВАЖАЕМИ ГОСПОДИН МИНИСТЪР,**

С оглед на гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс за издаване на общ административен акт - заповед за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от ЗРА или в зони от тях за периода 2025-2027 г.

Проектът на заповед следва да бъде публикуван на електронните страници на Министерство на земеделието и храните и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложение:** проект на заповед.

**С УВАЖЕНИЕ,**

**Д-Р НИКОЛАЙ ГЕОРГИЕВ**

**ИЗПЪЛНИТЕЛЕН ДИРЕКТОР НА ИАРА**

**СЪГЛАСУВАЛ:**

**ДОЦ. Д-Р ДЕЯН СТРАТЕВ**

**ЗАМЕСТНИК – МИНИСТЪР НА ЗЕМЕДЕЛИЕТО И ХРАНИТЕ**



РЕПУБЛИКА БЪЛГАРИЯ

Министър на земеделието и храните

**ПРОЕКТ**

**З А П О В Е Д**

**№ РД ............................**

**гр. София,................2024 г.**

На основание чл. 30, ал. 3, т. 1 от Закона за рибарството и аквакултурите (ЗРА), чл. 3, ал. 1 и чл. 5, ал. 2 от Устройствения правилник на Министерството на земеделието и храните (обн. ДВ. бр. 82 от 18.10.2019 г.), във връзка със съгласувателно писмо с изх. №…………..на Министерството на околната среда и водите и одобрен доклад с рег. № …………………../………………… на изпълнителния директор на Изпълнителна агенция по рибарство и аквакултури и възникнала необходимост от опазване на популациите от риба и други водни организми

**Н А Р Е Ж Д А М:**

Забранявам извършването на риболов през 2025, 2026 и 2027 г. в рибностопанските обекти по чл. 3, ал. 1, т. 1 и 2 от ЗРА или в зони от тях, както следва:

**1. Във водите на Черно море:**

**1.1. Забранява се стопанският риболов в акваториите на пристанищата с отдалеченост до 1 морска миля от бреговата линия, с изключение на риболова в зоните на действие на специализираните уреди за стопански риболов (даляни), определени със заповеди на изпълнителния директор на Изпълнителна агенция по рибарство и аквакултури.**

**1.2. Забранява се стопанският риболов с всякакъв вид тралиращи уреди, включително бийм трал, в крайбрежните зони, както следва:**

1.2.1. От нос Сиврибурун до устието на нос Емине в зоната до три морски мили от бреговата линия;

1.2.2. В зоната, ограничена от бреговата линия до линията нос Емине – фар „Несебър”;

1.2.3. В зоната ограничена от бреговата линия до линията фар „Несебър” – гр. Черноморец, Южен нос;

1.2.4. От гр. Черноморец, Южен нос до устието на р. Резовска в зоната до три морски мили от бреговата линия;

1.2.5. Забранените за риболов зони по т. 1.2. са свободни за риболов с пелагични тралове в периода от 15 септември до 15 декември за улов на мигриращи пасажни видове риба, с изключение на видовете по Приложение № 3 и Приложение № 4 към Закона за биологичното разнообразие (ЗБР);

1.2.6. В зоните по т. 1.2.1 и 1.2.4. се допуска риболов с пелагичен и бийм трал между една и три морски мили от бреговата линия за кораби, ползващи дерогация по чл. 120 от Регламент (ЕС) 2023/2124 на Европейския парламент и на Съвета oт 4 октомври 2023 година относно определени разпоредби за риболова в зоната по Споразумението за Генералната комисия по рибарство за Средиземно море, с изключение на видовете по Приложение № 3 и Приложение № 4 към ЗБР.

**1.3. Забранява се стопанският риболов с всякакъв вид риболовни уреди и средства, както следва:**

1.3.1. В радиус 500 м от местата за вливане на топлите води на ТЕЦ „Варна” във Варненското езеро;

1.3.2. В акваторията пред устията на реките вливащи се в Черно море, в радиус 500 м от средата на устието на притока;

1.3.3. В акваторията пред устието на р. Ропотамо, ограничена по права линия от нос Кая до нос Св. Димитър.

**2. Във водите на българския участък на река Дунав се забранява стопанският риболов с всякакъв вид риболовни уреди и средства, както следва:**

2.1. В акваторията пред устията на вливащите се в река Дунав притоци и канали в радиус 200 м от средата на устията на съответния приток;

2.2. На отстояние 200 м от брега от „Морски клуб” на река Дунав при гр. Силистра от р.км. 375 до лодкостоянка „Чаир майле” р.км. 376.800;

2.3. В устието и канала на р.км. 407 на р. Дунав влизащ в остров Гарван;

2.4. В затоните и каналите на островната група в защитена местност „Комплекс Алеко – Телика” и всички включени в нея български острови от р.км. 468 до р.км. 475;

2.5. В островите на р. Дунав, в които попадат „Голям Бръшлен” от р.км. 449.600 до р.км. 453.700, „Калимок” от р.км. 437.300 до р.км. 441.500 и „Радецки” от р.км. 434.300 до р.км. 437.600;

2.6. В лимана на пристанище „Дунавски драгажен флот” с вход при р.км. 489.950;

2.7. В лимана при входа на пристанище със специално предназначение на АЕЦ Белене от р.км. 567 до р.км. 568;

2.8. В лимана на Природен парк „Персина” на р. Дунав от р.км. 580 до р.км. 581, намиращ се на входа на лодкостоянката на ХТК гр. Белене;

2.9. В устието на река Дунав от р.км. 611 до р.км. 612 (т. нар. Дунавски канал в м. „Карабоаз”);

2.10. В лимана на пристанище „Русе Изток” с вход при р.км. 490;

2.11. В лимана на пристанище със специално предназначение (АППД Русе) с вход при р.км. 491;

2.12. В лимана на пристанища „Русе Запад” и „Русенска корабостроителница” на река Дунав с вход при р.км. 495.950;

2.13. Във всички басейни и водоеми между с. Ряхово и гр. Тутракан по протежението на р. Дунав, както и във всички входни и изходни канали, попадащи в границата на защитена местност (ЗМ) „Калимок-Бръшлен” и свързващи влажни зони с р. Дунав в радиус от 200 м от заустването им – землища с. Ряхово, с. Голямо Враново, с. Бабово и с. Бръшлен, община Сливо поле, област Русе, както и с. Цар Самуил, с. Нова Черна, с. Старо село и гр. Тутракан, община Тутракан, област Силистра;

2.14. В лимана на пристанището на град Козлодуй;

2.15. В акваторията в района на пристанището и фериботен комплекс на Гранично контролно-пропускателен пункт - град Оряхово;

2.16. В зоната на особен режим и контролиран достъп около АЕЦ град Козлодуй;

2.17. В лимана на пристанището в АЕЦ „Козлодуй”.

**3. Във водите на българския участък на река Дунав се забранява риболовът с всякакъв вид риболовни уреди и средства, както следва:**

3.1. В канали, затони, брега на самите острови и в прибрежната им зона на ЗМ „Калимок-Бръшлен”, която обхваща островната група между остров „Голям Бръшлен” и румънския бряг от р.км. 451.500 до р.км. 455.400, остров „Безименен” от р.км. 445 до 448.00, както и канала между острова и българския бряг;

3.2. В ЗМ „Гарвански блата”, землища с. Гарван и с. Попина, община Ситово, област Силистра, с изключение на любителския риболов в периода от 01 януари до 15 февруари и от 01 август до 31 декември;

3.3. В ЗМ „Блатото край село Малък Преславец”, землището на с. Малък Преславец, община Главиница, област Силистра, с изключение на любителски риболов в източната страна на блатото, за периодите от 01 януари до 14 април и от 16 юни до 31 декември;

3.4. Във временните и постоянни затони, брега на острова на ЗМ „Дойчов остров” съгласно Заповед № РД-919/27.12.2007 г. на министъра на околната среда и водите от р.км. 527.500 до р.км. 528.700;

3.5. От брега на островите, в канали и затони на самите острови на р. Дунав, в които попадат „Голям Бръшлен” от р.км. 449.600 до р.км. 453.700, „Калимок” от р.км 437.300 до р.км. 441.500 и „Радецки” от р.км. 434.300 до р.км. 437.600, в канала между о. Калимок и българския бряг, и в прибрежната им зона;

3.6. В поддържан резерват „Сребърна”, включително остров „Девня”, както и канала на река Дунав между острова и брега, с изключение на любителския риболов на брега на река Дунав от р. км. 393.500 до р.км. 394 и участъците по западния бряг на езерото съгласно План за управление, утвърден със Заповед № РД-565/13.10.2016 г. на министъра на околната среда и водите;

3.7. В лимана на пристанище „Лом”, при р.км. 742, община Лом;

3.8. В разливище на р. Дунав под с. Горни Цибър, община Вълчедръм, от р.км. 713 до устието на р. Цибрица;

3.9. В лимана на Хартиен комбинат „Свилозa” с вход пр р.км 559 на р. Дунав.

**4. Във вътрешните водни обекти:**

**4.1. Забранява се риболовът с всякакъв вид риболовни уреди и средства в участъците на реките и водните обекти, както следва:**

**Област Благоевград**

* р. Чакалица, р. Славовска, р. Септемврийче и р. Кривия улук, притоци на р. Благоевградска Бистрица, преминаващи през обособените едродивечови стопанства „Тапането” и „Добро поле” от вливанията им в р. Благоевградска Бистрица до територията на Национален парк „Рила“ на територията на община Благоевград;
* р. Лебница - от извора ù до вливането на река Ивановска в нея (под с. Иваново, общ. Петрич);
* р. Градевска – от моста при горския кантон в местност Мразеница (с координати 41.898784° N, 23.320829° E), общ. Разлог до границата на Национален парк „Рила“;
* р. Стружка (приток на река Градевска) – участъка от водохващането на МВЕЦ Баба Цвета (с координати 41.902139° N, 23.298611° E) до границата на Национален парк „Пирин“, общ. Симитли;
* p. Перлеш от извора ù до вливането в р. Десилица на територията на община Банско;
* р. Десилица - от хижа „Гоце Делчев“ (с координати 41.769162° N, 23.550387° E) до разсадника на ТП „Държавно Горско Стопанство Добринище“ (с координати 41.769682° N, 23.550317° E) на територията на община Банско;
* р. Безбог (Манастирска) - от местността „Ралеви лъки“ (с координати 41.775036° N, 23.588800° Е) до вливането и́ в р. Места на територията на общ. Банско;
* р. Мелнишка – от моста в с. Кърланово (с координати 41.543906° N, 23.417348° Е) до границата на Национален парк „Пирин“, общ. Сандански;
* всички реки и езера на територията на Национален парк „Рила“, за които има установена забрана съгласно План за управление, приет с Решение № 522/04.07.2001 г. на Министерския съвет;
* всички реки и езера на територията на Национален парк „Пирин“, за които има установена забрана съгласно План за управление, приет с Решение № 646/06.08.2004 г. на Министерския съвет.

**Област Бургас**

* Бургаско езеро в границата на ЗМ „Вая”, съгласно Заповед № РД-405 от 04.12.1997 г. на министъра на околната среда и водите;
* яз. Ясна поляна (съгласно Приложение № 1 от Наредба № 37 от 10.11.2008 г.);
* яз. Ново Паничарево;
* яз. Камчия (съгласно Приложение № 1 от Наредба № 37 от 10.11.2008 г.);
* в границата на ЗМ „Пода” в землището на гр. Бургас, съгласно Заповед № 433/20.04.1989 г. на председателя на Комитета за опазване на природната среда (КОПС) при Министерски съвет (МС);
* езеро Узунгерен, в границата на ЗМ „Узунгерен”, съгласно Заповед № РД-1152/23.11.2005 г. на министъра на околната среда и водите;
* в блатната част и акваторията на ЗМ „Ченгене скеле“, в землищата на квартал Крайморие, община Бургас и с. Маринка, община Бургас в периода от 1 март до 30 юли, съгласно Заповед № РД-419 от 14 ноември 1995 г. на министъра на околната среда и водите;
* устието на р. Изворска в границата на ЗМ „Устието на р. Изворска“ от точка с координати 42.388401° N, 27.440179° Е до вливането и́ в яз. Мандра;
* р. Велека – от моста на път Е87/Звездец - Малко Търново (с координати 42.083677° N, 27.428383° Е), до сливането с Младежка река (с координати 42.065438° N, 27.552131° Е);
* Поморийско езеро;
* бреговете на ЗМ „острови Св. Св. Иван и Петър”, в землището на гр. Созопол, за периода от 1 април до 30 юли, съгласно Заповед № 1065 от 24.11.1993 г. и Заповед № РД-855 от 07.11.2006 г. на министъра на околната среда и водите;
* в границата на ЗМ „Блатото Алепу“, съгласно Заповед № 709/22.07.1986 г. на председателя на КОПС при МС и Заповед № 474/30.07.2018 г. на министъра на околната среда и водите;
* р. Ропотамо от устието до моста на пътя Бургас - Приморско, попадаща в границата на резерват „Ропотамо“, съгласно чл. 17, ал. 1 от Закона за защитените територии;
* в границата на Поддържан резерват „Атанасовско езеро” съгласно Плана за управление, утвърден със Заповед № РД-1378/17.11.2003 г. на министъра на околната среда и водите;
* в границата на ЗМ „Стамополу“ с изключение на любителския риболов с въдица от брега на езерото в периода от 01 януари до 01 март и от 30 юни до 31 декември.

**Област Варна**

* ЗМ „Ятата”, разположена в землищата на гр. Белослав, общ. Белослав и с. Константиново, общ. Варна;
* акваторията на ЗМ „Казашко”.

**Област Велико Търново**

* р. Божичка с прилежащите ù притоци - от извора до вливането в р. Веселина при с. Дрента - 2 км;
* р. Липовска с прилежащите ù притоци - от извора до вливането ù в р. Веселина при местността „Смесито” - 3.8 км;
* р. Иванкова с прилежащите ù притоци - от извора до вливането ù при с. Майтанеци - 1 км;
* р. Борощица с прилежащите ù притоци - от извора до вливането ù в река Мийковска при местността „Вилите” - 2.5 км;
* р. Веселина - от с. Багалевци до вливането ù в язовир Йовковци;
* р. Бебровска - от извора до вливането ù в р. Златаришка - 8 км;
* р. Мийковска - от вливането ù в р. Костелска до махала Христовци – 3.8 км;
* р. Костелска с прилежащите ù притоци - от извора до бента при с. Костел - 3.5 км.

**Област Видин**

* р. Голема река с притоците ù - от местност „Цер“ над с. Чупрене до местността „Бяла вода“;
* р. Бърза река, р. Лева река и р. Равна река с техните притоци над с. Горни Лом, общ. Чупрене.

**Област Габрово**

* р. Росица с притоците и́ - р. Благарещица, р. Цървулщица, р. Зелениковец до долния (първи мост) на с. Валевци (с координати 42.837804 ° N, 25.085490° Е);
* реките Маришница и Голешица от изворите до вливането им в р. Росица при махала Тумбалово, сeло Стоките;
* р. Мокра бяла и р. Суха бяла от изворите им до сливането им в река Бяла, която се влива в река Росица при село Валевци в точка с координати: 42.838274° N, 25.084967° Е;
* р. Паничарка с притоците ù - р. Борущица, р. Левичарка, р. Топлешка;
* яз. Христо Смирненски (съгласно Приложение № 1 от Наредба № 37 от 10.11. 2008 г.);
* р. Козята река с притоците ù - р. Зеленишка и р. Белилска река от изворите им до рибарника в махала Червен бряг (с координати 42.806750° N, 25.303659° Е);
* р. Янтра - от извора и́ до кв. Ябълка (с координати 42.781669° N, 25.392247° E);
* р. Янтра - от Баев мост (с координати 42.871103° N, 25.318229° E) до моста на комплекс „Христо Ботев“ (с координати 42.861317° N, 25.322371° E);
* р. Янтра - от моста под с. Скалско (с координати 42.985571° N, 25.367458° E) при път 5002 до моста в с. Гостилица - път 609 (с координати 43.06954° N, 25.389302° E);
* р. Сивек – от изворите до откритото водохващане в с. Потока (с координати 42.766096° N, 25.365438° E);
* р. Бялата река – от открито водохващане до моста на квартал „Шумели“;
* р. Дряновска – от Дряновския манастир (с координати 42.949235° N, 25.432786° E) до с. Цинга (с координати 42.964924° N, 25.439577° E);
* p. Плачковска - от извора до моста на разклона за с. Кръстец (с координати 42.817928° N, 25.489824° E);
* р. Тревненска – от моста на с. Добревци (с координати 42.882670° N, 25.497210° Е) до моста на тунела (с координати 42.917293° N, 25.477334° Е);
* р.Тревненска – от моста до кв. Тепавица (с координати 42.861564° N, 25.475162° Е) до моста на с. Добревци (с координати 42.882670° N, 25.497210° Е);
* всички реки и водоеми на територията на Национален парк „Централен Балкан“, съгласно Плана за управление на парка, приет с Решение № 195/24.03.2016 г. на Министерски съвет.

**Област Добрич**

* ЗМ „Дуранкулашко езеро“ - в зона от 100 метра пред комплекс „Езерото”;
* ЗМ „Дуранкулашко езеро“, с изключение на любителския риболов в периодите от 01 март до 31 март и от 01 юли до 31 октомври в следните участъци на езерото:
  + южния бряг на голямото огледало (от югоизточно блато до полуострова срещу ресторант „Златна рибка”), обхващащо брегова ивица с дължина 1500 м;
  + северния бряг на голямото огледало (от двете страни на ресторант „Златна рибка”), обхващащо брегова ивица с дължина 500 м;
  + западния бряг на голямото огледало на водоема (при островите), обхващащо брегова ивица 500 м.
* ЗМ „Шабленско езеро“, с изключение на любителския риболов в периодите от 01 март до 31 март и от 01 юли до 31 октомври в следните участъци на езерото:
  + необраслата с тръстика част в местност „Перилото” от страната на с. Езерец, обхващащо брегова ивица с дължина 100 м;
  + южната част на ЗМ „Шабленско езеро“, обхващащо брегова ивица с дължина 300 м.

**Област Кюстендил**

* всички реки и езера на територията на Национален парк „Рила“, за които има установена забрана съгласно Плана за управление на парка;
* всички реки и езера на територията на Природен парк „Рилски манастир“, за които има установена забрана съгласно Плана за управление на парка, приет с Решение № 121/12.03.2010 г. на Министерски съвет.

**Област Кърджали**

* яз. Боровица (съгласно Приложение № 1 от Наредба № 37 от 10.11.2008 г.);
* бреговата ивица на яз. Студен кладенец, в границата на ЗМ „Юмрук скала“, съгласно Заповед № 569 от 31.10.2000 г. на министъра на околната среда и водите.

**Област Ловеч**

* р. Бели Вит – от бента на м. „Скрибътна” (с координати 42.903668° N, 24.308844° Е) до бента на м. „Воловийте” (с координати 42.924179° N, 24.247700° Е);
* р. Черна река - от извора до сливането ù с река Дебeлещица;
* р. Бели Осъм - от извора, заедно с притоците ù до сливането ù с река Козешица;
* р. Жална - от извора до сливането ù с река Кнежа;
* р. Зеленика - от извора до сливането ù с река Бели Осъм;
* р. Черни Осъм - от извора до сливането ù с река Краевица;
* р. Пръскалска от извора до ВЕЦ „Видима” (с координати 42.780940° N, 24.921591° Е);
* р. Острешка от извора до местност „Баронов мост" (с координати 42.800225° N, 24.982202° Е);
* р. Зла река - от извора до приток „Мусев дол” (с координати 42.811925° N, 24.854498° Е);
* р. Костина - от паметника на Бенковски, местност Костина над с. Рибарица до вливането ù в река Бели Вит;
* р. Брязово - от извора до вливането ù в река Бели Вит;
* р. Горуньово - от извора до вливането ù в река Бели Вит;
* р. Дебeлещица;
* р. Краевица с притоците ѝ – от границата на НП „Централен Балкан“ до сливането ѝ с река Черни Осъм, в землището на с. Черни Осъм (с координати 42.800607° N, 24.776464° Е);
* р. Топля - от извора до вливането ù в язовир Сопот;
* р. Стърна – от извора до първия мост;
* р. Златна Панега – под стената на яз. Луковит (с координати 43.199196° N, 24.156367° Е) до бента в долния край на гр. Луковит (с координати 43.208250° N, 24.168971° Е) в периода от 01 октомври до 31 януари;
* всички реки и водоеми на територията на Национален парк „Централен Балкан“, съгласно Плана за управление на парка.

**Област Монтана**

* р. Огоста – участъка от стената на язовир Огоста до железопътния мост на с. Ерден, община Бойчиновци (с координати 43.470778° N, 23.286278° Е) в периода 01 октомври до 31 януари;
* яз. Огоста – в периода от 15 април до 31 май, с изключение на бреговата ивица на 200 м западно от водовземната кула (с координати 43.398965*°* N и 23.200534° E) до началото на полуостров Расника (с координати 43.394917° N и 23.182861° E).

**Област Пазарджик**

* р. Софаница – от местност „Дългия мост“ с координати (41.918913° N, 23.924004° Е) до местност „Софан“ (с координати 41.906079° N, 23.877695° Е);
* р. Крива река – от местност „Софан“ (с координати 41.905931° N, 23.878039° Е) до местност „Циганска лъка” (с координати 41.882303° N, 23.874171° Е);
* р. Баталач – от водохващането на яз. Батак (с координати 41.929794° N, 23.959050° Е) до местност „Сухата лъка“ (с координати 41.945638° N, 23.937594° Е);
* р. Тели дере – от местност „Зайков дол“ (с координати 41.882703° N, 23.954404° Е) до местност „Крачановото“ (с координати 41.858521° N, 24.010669° Е);
* р. Яденица – от изворите с притоците ù до вливането ù в река Юндолска (с координати 42.100984° N, 23.890899° Е);
* Биндерски дол;
* Епитров дол;
* Тузленски дол;
* р. Стара река – от моста при разклона за с. Нова Махала (с координати 41.956964° N, 24.238922° Е) до ВЕЦ Пещера (с координати 42.017438° N, 24.274364° Е);
* всички реки и езера на територията на Национален парк „Рила“, за които има установена забрана съгласно Плана за управление на парка.

**Област Перник**

* яз. Студена;
* езеро Байкал – ЗМ „Чокльово блато”;
* горното течение на реките Матница, Кладнишка и Струма, преминаващи през територията на Природен парк „Витоша“ до вливането им в яз. Студена;
* яз. Пчелина – участъка от устието на р. Струма, включващ заливите затворени между точки с координати: 42.523183° N, 22.872267° E - 42.526133° N, 22.867633° E и 42.525983° N, 22.888417° E - 42.527917° N, 22.887950° E.

**Област Пловдив**

* р. Белишка – от извора до моста на разклона за с. Борово (местността Паткарника – старото пъстървово стопанство) (с координати 41.844003° N, 24.847174° Е);
* р. Крушовска река – от изворите до вливането ѝ в река Манастирска;
* р. Тъмръшка с притоците ù – от местността „Момин мост“ (с координати 42.011734° N, 24.586244 °Е) до с. Първенец (с координати 42.065760°N, 24.655493° Е).
* р. Сушица с притоците ѝ – от извора до вливането ѝ в река Лъкинска (Юговска);
* р. Манастирска – от изворите (с координати 41.708250° N, 24.812190° Е), до водопада на местността „Крушов четал“ (с координати 41.769117° N, 24.861438° Е);
* р. Въча – в участъка от открито водохващане на „Напоителни системи“ ЕАД (намиращо се до ВЕЦ Въча 1 с координати 42.033861° N, 24.470861° E) до последния МПС мост при гр. Кричим;
* всички реки и водоеми на територията на Национален парк „Централен Балкан“, съгласно Плана за управление на парка.

**Област Смолян**

* р. Арда с притоците ù - от изворите до рибовъдното стопанство в с. Кошница (с координати 41.511878° N, 24.665225° Е);
* р. Сивинска с притоците ù - от изворите до вливането ù в р. Арда;
* р. Черна с всичките ù притоци - от изворите до тунела (с координати 41.568055° N, 24.632459° Е);
* р. Черна – от тунела (с координати 41.568055° N, 24.632459° E) до вливането на река Тикалска (с координати 41.569040° N, 24.818274° E) в периода от 01 октомври до 31 януари;
* р. Крива река - от изворите до вливането ù в р. Черна;
* р. Девинска - от границата с Регионална дирекция по горите - Пазарджик до моста на рибарник „Девин 4” (с координати 41.742972° N, 24.368556° E);
* р. Девинска – от моста на рибарник „Девин 4“ (с координати 41.742972° N, 24.368556° E) до вливането в язовир Цанков камък в периода от 01 октомври до 31 януари;
* р. Буйновска с притоците ù - от изворите до горния мост в местността „Попини лъки“ (с координати 41.594263° N, 24.322467° Е);
* р. Триградска с притоците ú – от изворите до моста на механичен цех (с координати 41.594820° N, 24.380011° Е) и от бетоновия мост над пещера „Дяволското гърло“ (с координати 41.611906° N, 24.380718° Е) до моста в местността „Буков мост“ (с координати 41.622617° N, 24.385614° Е);
* р. Чaирска с притоците ù - от изворите до вливането ù в р. Триградска;
* р. Широколъшка с притоците ù - от изворите до кантара на бившето АПК (с координати 41.682262° N, 24.573437° Е);
* р. Въча - от язовирната стената на яз. Цанков камък до ВЕЦ „Цанков камък” над с. Михалково;

- р. Малка река (Аламовска река) - от язовирната стена на яз. Златоград до вливането ù в р. Голяма (началото на река Върбица) в периода от 01 октомври до 31 януари;

- р. Чудните мостове - от изворите до вливането ù в р. Забърдовска;

- р. Караджа дере с притоците ù – от извора до вливането ù в река Кочоолудере (с координати 41,675544° N, 24.202082° Е);

* р. Герзовска с притоците ù - от извора до вливането ù в р. Черна;
* р. Бяла река - от изворите до вливането ù в р. Черна;
* р. Чепеларска с притоците ù – от изворите, до вливането на р. Зорнишка (с координати 41.748169° N, 24.693237° Е);
* Природна забележителност „Смолянски езера“ - езерата „Мътното”, „Бистрото” и „Тревистото”.

**Област София и София-град**

* р. Дълга - от извора до местността Косица (с координати 42.813190° N, 24.200413° Е);
* р. Стара река с притоците ù – от изворите до разклона на с. Лопян, общ. Етрополе;
* р. Свинска - в района на ДС Етрополе по цялата ù дължина;
* р. Еленска - в района на ДС Пирдоп от изворите ù до базиликата „Свети Илия” (с координати 42.732054° N, 24.221517° Е);
* р. Чавча - в района на ДС Костенец от изворите ù до курорта на с. Костенец (с координати 42.249632° N, 23.806016° Е);
* р. Урдина - от изворите до вливането ù в р. Черни Искър;
* p. Кору дере;
* р. Куфарита;
* р. Леви Искър, общ. Самоков от изворите до вливането ù в р. Черни Искър;
* р. Габровница – участъка в района на ДС Своге от изворите до вливането на Брезовска река (с координати 42.982808° N, 23.498511° E) при разклона за село Брезовдол;
* р. Нишава в центъра на гр. Годеч – участъка на трите градски моста (от мост с координати 43.017758° N, 23.050432° Е до мост с координати 43.014575° N, 23.044757° Е);
* р. Черни Искър - в участъка от вливането на р. Пряка река до сливането ù с р. Бели Искър;
* р. Скакля в района на Държавно лесничейство Своге - от изворите до вливането ù в р. Искър;
* p. Ечемишка - в района на ДС Ботевград по цялата ù дължина;
* всички реки на територията на Природен парк „Витоша“, за които има установена забрана съгласно Плана за управление на парка;
* всички реки и водоеми на територията на Национален парк „Централен Балкан“, съгласно Плана за управление на парка;
* всички реки и езера на територията на Национален парк „Рила“, за които има установена забрана съгласно Плана за управление на парка.

**Област Стара Загора**

* р. Лешница – от извора ù по цялото поречие до бариерата на Държавно ловно стопанство „Мазалат” при с. Ясеново;
* р. Селченска (Мъглижка) - от извора до моста в село Селце (с координати 42.681597° N, 25.537596° Е);
* р. Енинска - от извора, заедно с притоците по цялото поречие до границата на резерват Камешница (с координати 42.684573° N, 25.420942° Е);
* всички реки и водоеми на територията на Национален парк „Централен Балкан“, съгласно Плана за управление на парка.

**Област Шумен**

- р. Голяма Камчия – от моста на „Омуртагов мост” до стената на яз. Тича в периода от 01 октомври до 31 януари.

* р. Брестова - на територията на общ. Смядово.

**Област Хасково**

* р. Харманлийска - горното течение, от моста преди с. Караманци (с координати 41.845199° N, 25.330429° Е) на запад до излизането от територията на областта (с координати 41.868253° N, 25.217205° Е);
* р. Чулфанска (Банска) - от с. Сусам (с координати 41.964189° N, 25.347106° Е) на запад до границата с област Пловдив (с координати 41.961627° N, 25.305657° Е ), в периода от 1 юли до 30 септември;
* р. Арда - северната (лява по посока течението) брегова ивица, в границата на ЗМ „Черната скала“ (от точка с координати 41.660069° N, 25.792966° Е до точка с координати 41.644701° N, 25.843166° Е).

**Област Ямбол**

- Циментовото корито на р. Тунджа, гр. Ямбол в следните участъци:

* + от хидротехническо съоръжение на гр. Ямбол в близост до бензиностанция Шел (с координати 42.490910° N, 26.503472° Е) до ресторант Златен рог (с координати 42.484821° N, 26.493441° Е);
  + от ресторант Златен рог (с координати 42.484821° N, 26.493441° Е) до хидротехническо съоръжение в ж.к. Златен рог в близост до спортен комплекс Арена (с координати 42.483836° N, 26.492102° Е);
  + от ресторант Златен рог (с координати 42.484821° N, 26.493441° Е) до хидротехнически съоръжения в близост до Парк Хотел Ямбол, гр. Ямбол (с координати 42.486831° N, 26.491932° Е).

**4.2.** **Забранява се през периода 2025 – 2027 година, при извършване на любителски риболов, задържането на улов от речна (балканска) пъстърва /*Salmo trutta fario*/ и македонска пъстърва /*Salmo macedonicus*/ в участъците на реките и водните обекти, както следва:**

**Област Благоевград**

* горното течение на река Ощавска с притоците ú р. Мочуришка и р. Бяла река - от водохващането на Малка водноелектрическа централа на кота 1045 м (с координати 41.815910° N, 23.265600° E) до границата на Национален парк „Пирин“ на територията на община Кресна;
* р. Бела Места с притоците ù, от границите на Национален парк „Рила“ до вливането в река Места.

**Област Видин**

* р. Стакевска с притоците ù - от изворите до с. Извос, общ. Белоградчик.

**Област Кюстендил**

* р. Струма – участъка от границата с административна област Перник до моста на с. Шишковци (с координати 42.362937° N, 22.718915° Е);
* р. Илийна с притоците ù - от м. Бричебор до вливането и́ в река Каменица (Коджакарийца);
* р. Рилска с притоците ù - от границите на Природен парк „Рилски манастир“ до вливането в р. Струма.

**Област Ловеч**

* р. Черни Вит от границата ù с Национален парк „Централен Балкан“, заедно с притоците ù до ВЕЦ-а (с координати 42.834425° N, 24.193602° Е) при отбивката за с. Ямна;
* р. Стара Рибарица - от границата ù с Национален парк „Централен Балкан“ до сливането ù с река Бели Вит;
* р. Заводна - от границата ù с Национален парк „Централен Балкан“ до сливането ù с река Бели Вит;
* р. Златна Панега – от извора до входа на гр. Луковит (с координати 43.195486° N, 24.153490° Е);
* р. Черни Осъм - от сливането ù с река Краевица (с координати 42.800639° N; 24.776499° Е) до водохващането на ВЕЦ Троян-1 (с координати 42.902527° N; 24.738610° Е);
* р. Бели Осъм - от вливането на река Козещица (с координати 42.827271° N; 24.553867° Е) до водохващането на ВЕЦ Троян-2 (с координати 42.861027° N; 24.692555° Е).

**Област Монтана**

* р. Дългоделска Огоста и притоците ù - от изворите до вливането в р. Огоста;
* р. Ботуня заедно с притоците ù - от изворите до кв. Заножене на гр. Вършец (с координати 43.172302° N, 23.251373° Е);
* р. Огоста – под язовирната стена на яз. Огоста до железопътния мост при с. Ерден, общ. Бойчиновци, (с координати 43.470778° N, 23.286278° Е) с изключение на периода 01 октомври до 31 януари, когато риболовът на пъстървови видове риби е забранен, съгласно чл. 32, ал. 1 на Закона за рибарството и аквакултурите;
* р. Огоста и притоците ù – от изворите до село Бели мел, общ. Чипровци (с координати 43.432806° N, 22.974306° E);
* р. Шабовица - от изворите до кв. Беговица, гр. Берковица (с координати 43.232750° N, 23.103181° Е);
* р. Голема река - от изворите до кв. Беговица, гр. Берковица (с координати 43.235168° N, 23.094479° Е);
* р. Къса река - от изорите до кв. Беговица, гр. Берковица (с координати 43.224153° N, 23.077705° Е).

**Област Пазарджик**

* р. Рибна - от местност Дългия мост (с координати 41.918913° N, 23.924004° Е) до местност Каратепе (с координати 41.845994° N, 23.938886° Е);
* р. Абланица с притоците ù, общ. Велинград – цялото поречие, включително и изворите;
* р. Яденица с притоците ù – от вливането на р. Юндолска (с координати 42.100984° N, 23.980899° Е) до вливането ù в река Марица;
* р. Чепинска – от моста на Радонова баня, гр. Велинград (с координати 41.997747° N, 23.978356° E) до моста на разклона за пещера „Лепеница“ при местност „Сухата лъка“ (с координати 41.9452385° N, 23.9371692° E);
* р. Мътница – от подпорна стена на яз. Батак (с координати 42.0226253° N, 24.2023793° E) до с. Дорково (вилно селище Планински кът) с координати 42.0545999° N, 24.1429734° E;
* р. Тополница – от стената яз. Тополница до моста на магистрала Тракия.

**Област Пловдив**

* р. Чепеларска (Чая) - в участъка от стария римски мост над с. Бачково до първия тунел в посока гр. Пловдив (с координати 41.959979° N, 24.861136° Е);
* р. Манастирска – в участъка от водопада на взривния склад (с координати 41.817404° N, 24.844490° Е) до моста на разклона на с. Борово и с. Белица (с координати 41.848836° N, 24.840557° Е);
* р. Въча – в участъка от последния МПС мост при гр. Кричим до моста на с. Йоаким Груево (с координати 42.119580° N, 24.555975° E).

**Област Перник**

* р. Ерма с притоците ù по цялото течение на реката от Граничен контролно-пропускателен пункт Стрезимировци до границата с Република Сърбия при с. Петачинци;
* р. Треклянска (Раянска) с притоците ù на територията на областта.

**Област Смолян**

* р. Черна – от тунела (с координати 41.568055° N, 24.632459° E) до вливането на река Тикалска (с координати 41.569040° N, 24.818274° E) с изключение на периода 01 октомври до 31 януари, когато риболовът на пъстървови видове риби е забранен, съгласно чл. 32, ал. 1 на Закона за рибарството и аквакултурите;
* р. Девинска – oт моста на рибарник Девин 4 (с координати 41.742972° N, 24.368556° E) до вливането ù в язовир Цанков камък;

- р. Малка река (Аламовска река) - от язовирната стена на яз. Златоград до вливането ù в р. Голяма (началото на река Върбица).

**Област София**

* р. Искър - от стената на яз. Искър до ВЕЦ при Долни Пасарел (с координати 41.959979° N, 24.861136° Е);
* р. Нишава - в района на ДС Годеч от изворите до PC „Нишава” край гр. Годеч (с координати 43.026939° N, 23.064235° Е);
* р. Бакьовска – от района на Ловен дом „Търсава“ (с координати 42.872552° N, 23.644789° Е) до района на с. Ябланица (с координати 42.868490° N, 23.539052° Е);
* р. Искър – от сливането на Бели и Черни Искър до вливането в яз. Искър;
* р. Искър – от стената на яз. Панчарево(с координати 42.604533° N, 24.403102° Е) до моста на бул. Цариградско шосе (с координати 42.637100° N, 23.418589° Е);
* р. Искрецка - от изворите до вливането ù в р. Искър;
* р. Габровница – от вливането на Брезовска река (с координати 42.982808° N, 23.498511° E) при разклона за село Брезов дол до устието в река Искър;
* р. Пребойница с притоците ù – от изворите до вливането ù в р. Искър при гара Лакатник;
* р. Студената река с притоците ù – от изворите до потъването ù в понор в Петроханското плато (с координати 43.081059 N и 23.229429 E);
* р. Тополница с притоците ѝ - от изворите до вливането ù в яз. Жеков вир.

**Област Стара Загора**

- р. Габровница с притоците ù – от долната граница на НП „Централен Балкан“ (с координати 42.704121° N, 25.184848° Е) до бариерата на Държавно ловно стопанство „Мазалат” при с. Скобелево;

- р. Сазлийка - в участъка ù от моста на село Остра Могила (с координати 42.462100° N, 25.469633° Е) до моста на с. Ракитница (с координати 42.337533° N, 25.512950° Е);

- р. Селченска (Мъглижка) - от моста в село Селце (с координати 42.681597° N, 25.537596° Е) до моста в горния край на град Мъглиж (с координати 42.618737° N, 25.544175° Е).

**Област Шумен**

* р. Голяма Камчия – от моста на „Омуртагов мост” до стената на яз. Тича, с изключение на периода от 01 октомври до 31 януари, когато риболовът на пъстървови видове риби е забранен, съгласно чл. 32, ал. 1 на Закона за рибарството и аквакултурите.

**4.3.** **Забранява се през периода 2025 - 2027 година, при извършване на любителски риболов, задържането на улов от всички видове риби в следните водни обекти:**

* язовир Пчелина, обл. Перник, извън участъка посочен в т. 4.1., в който риболовът е изцяло забранен;
* язовир Дружба (Мещица), с. Мещица, обл. Перник;
* северна и южна част на Гребен канал на гр. Ямбол;

- язовир Ковачево, с. Ковачево, област Стара Загора.

**5. Географските координати са изписани в градуси и десетични части от градуса.**

**6. Риболовът в защитени зони, част от екологичната мрежа НАТУРА 2000 се извършва съгласно заповедите за обявяването им.**

**7. Риболовът в защитените територии (национален парк, природна забележителност, природен парк и защитена местност), обявени по Закона за защитените територии се извършва съгласно ограничителните режими, въведени чрез заповедите за тяхното обявяване и/или действащите планове за управление.**

Настоящата заповед не отменя забраните и ограниченията на дейности, наложени по силата на други нормативни и административни актове.

Заповедта подлежи на обжалване по реда на Административнопроцесуалния кодекс в едномесечен срок от съобщението за издаването ù или 14- дневен срок от отделните съобщения до лицата, участвали в производството пред административния орган.

Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.

Заповедта да се връчи на съответните длъжностни лица за сведение и изпълнение.

**МИНИСТЪР НА ЗЕМЕДЕЛИЕТО И ХРАНИТЕ:**

**Д-Р ГЕОРГИ ТАХОВ**